**PROTOKOLL**

**FAGFORBUNDET AVD. 211**

**Onsdag 17. juni kl. 16:30, Romnummer: F-311, Psyk. Klinikk**

**Oppmøtte**: Theres, Anngun, Marit, Hege, Arild, Amina, Richard.

**Meldt forfall**: Margit, Oddgeir, Egil (med på telefon i forbindelse med styresak.)

**Ordstyrer og referent:** Richard

**Saksliste (Fortsettelse fra saksnummer: 19/2020) 13.05.2020**

**20/2020 -** Godkjenning av protokoll fra forrige styremøte: 13.05.2020

**21/2020 – Videreføring fra saksnummer 17/2020, 13/2020 15.04.2020 og 08/2020 12.02.2020, med gjennomgåelse av regnskap fra kasserer, for at styret skal kunne planlegge evt. alternativ medlemspleie, ettersom sommer/båttur utgår som følge av Covid-19.**

Representant for HTV i styret har hatt kontakt med underholdningsagent, da styret ønsker å gjøre årets julebord for medlemmene ekstra spesielt på grunn av avlyste sosiale begivenheter, som følge av Covid-19. Pris og kostnader fremlegges styret og diskuteres samt settes opp mot budsjett etter rådførsel hos kasserer. Ønsket fra styret er å trekke flest mulig medlemmer til årets julebord, men dette skal være i tråd med både FHI sine anbefalinger vedrørende smittevern, lokaler til disposisjon og avdelingens budsjett. Representant for HTV i styret sammen med kasserer, har gjort grundige undersøkelser med lokaliteter og underholdningsagent. Styret har dermed et godt grunnlag for å fatte vedtak på et senere tidspunkt.

**22/2020 –** Årets tillitsvalgtseminar vil avholdes slik som planlagt (1.-3. september.) Styret er lettet over dette da begivenheten er viktig for å bidra til å opprettholde sterkt engasjement hos våre plasstillitsvalgte og sette pris på arbeidet de plasstillitsvalgte gjør for medlemmene.

**23/2020** – Årets styreseminar vil avholdes og opplæringsansvarlig vil følge med på priser.

**24/2020 –** Informasjon fra ungdom, pensjonist, kasserer, seksjoner, opplæring, hovedtillitsvalgte, nestleder, leder:

Opplæringsansvarlig melder om at man i stedet for digitalt fase 1 kurs, heller venter til høsten for ordinært kurs. Det blir enten sammen med andre, eller det vil bli i avdelingens regi.

Leder for yrkesseksjonen kontor og administrasjon melder om at samtlige tre seksjoner skal kalles sammen enten i slutten av august eller i september. Det er usikkerhet om når medlemsmøtet skal avholdes og om det blir utsatt til høsten eller vinteren.

Nestleder melder om at informasjonspakkene sendt til plasstillitsvalgte har blitt godt mottatt og hun har fått positive tilbakemeldinger på dette.

Kasserer og leder gjennomgår medlemsutviklingen siste måned. Det er noe utmeldinger, men skyldes i hovedsak bortgang. Medlemsøkning er viktig for avdelingen og styret diskuterer muligheter for dette. Leder ønsker at styret skal jobbe enda mer med medlemsutvikling med de fordeler dette også vil få for de eksisterende medlemmer. Det understrekes at medlemsflertallighet i avdelingene på arbeidsplassen må opprettholdes.

Ref.

Richard Haga